PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

A V I Z

asupra Propunerii legislative pentru completarea Legii nr. 75/1994 privind arborarea drapelului României, intonarea imnului naţional şi folosirea sigiliilor cu stema României de către autorităţile şi instituţiile publice

Propunerea legislativă pentru completarea Legii nr. 75/1994 privind arborarea drapelului României, intonarea imnului naţional şi folosirea sigiliilor cu stema României de către autorităţile şi instituţiile publice (P.L. – X 657/2004) a fost trimisă Comisiei pentru cultură, arte, mijloace de informare în masă cu adresa nr. P.L. – X 657/08.11.2004, Comisia pentru cultură, arte, mijloace de informare în masă fiind sesizată pentru aviz. Cu această Propunere legislativă a fost sesizată în fond Comisia juridică, de disciplină şi imunităţi.

Propunerea legislativă  face parte din categoria legilor ordinare, potrivit prevederilor art. 73 alin. (1) din Constituţie. 

Propunerea legislativă  a fost respinsă de Senat în şedinţa din 27 octombrie 2004.

Propunerea legislativă a fost dezbătută în şedinţa Comisiei din 9 noiembrie 2004. 

În redactarea avizului, Comisia a ţinut cont de avizul Consiliului Legislativ.

Propunerea legislativă este de competenţa decizională a Camerei Deputaţilor.

În conformitate cu prevederile art. 52 din Regulamentul Camerei Deputaţilor, la dezbaterea Propunerii legislative a participat d-nul deputat Dorel Bahrin, iniţiatorul Propunerii. 

La lucrările Comisiei au fost prezenţi 19 deputaţi, din totalul de 20 de membri ai Comisiei. 

Avizul Comisiei a fost adoptat cu majoritatea voturilor celor prezenţi în sală în momentul votului (7 voturi pentru, 3 voturi contra şi 1 abţinere). 

În urma dezbaterii, Comisia pentru cultură, arte, mijloace de informare în masă avizează favorabil Propunerea legislativă pentru completarea Legii nr. 75/1994 privind arborarea drapelului României, intonarea imnului naţional şi folosirea sigiliilor cu stema României de către autorităţile şi instituţiile publice, cu amendamentul anexat.

